stanford-oval/wikipedia huggingface dataset:
ג'ו ליברמן
ביוגרפיה > הקדנציה השלישית בסנאט, מלחמת עיראק וההתמודדות על הנשיאות

ליברמן היה אחד הקולות הבולטים במפלגה הדמוקרטית שתמכו ביציאה למלחמה בעיראק, ובאוקטובר 2002 הצביע, יחד עם למעלה ממחצית הסנאטורים של מפלגתו, בעד ההחלטה שהסמיכה את הנשיא בוש לפתוח במלחמה.
ב-13 בינואר 2003 הודיע על התמודדותו למועמדות המפלגה הדמוקרטית לבחירות לנשיאות ב-2004.
אולם כשהתחילה מערכת הבחירות עצמה, תמיכתו במלחמה בעיראק פגעה במועמדותו. בסוף 2003 ההסתבכות בעיראק הפכה את המלחמה לבלתי פופולרית בקרב תומכי המפלגה הדמוקרטית. הווארד דין, שהתנגד ליציאה למלחמה הוביל בסקרים ובאיסוף הכספים, וכתוצאה מכך גם יתר המועמדים, ובראשם ג'ון קרי שתמך ביציאה למלחמה, החלו להביע הסתייגות ממנה. ליברמן שלא רק שהמשיך להצדיק את היציאה למלחמה, אלא גם המשיך לגבות את מדיניותו של בוש בנושא, הפך ל"סדין אדום" בעיני רבים מחברי המפלגה. אפילו אל גור הודיע על תמיכתו בדין, בצעד שנתפס כמעט כבגידה בשותפו למרוץ בשנת 2000. לאחר שליברמן הגיע רק למקום החמישי בבחירות המוקדמות בניו המפשייר, ולאחר שההישג הגבוה ביותר שלו היה מקום שני בדלאוור עם 11% מקולות המצביעים, הוא הודיע על פרישתו מהמרוץ.
אחרי כישלון מועמדותו, ליברמן המשיך בתמיכתו במדיניותו של בוש בעיראק, ויצא כנגד יוזמות של מפלגתו לקרוא לנסיגה מעיראק. הוא ביקר כמה פעמים בעיראק, ותמך בעמדת הממשל שהמצב במדינה משתפר בעקביות ושיציאה מעיראק או קביעת לוח זמנים ליציאה תפגע בתהליך זה. קרבתו לממשל בסוגיה הזו הביאה אף לספקולציות (אותן הכחיש) כאילו הוא מועמד להחליף את דונלד ראמספלד בתור מזכיר ההגנה, והומחשה בתום נאום מצב האומה בינואר 2005, כשהנשיא בוש ניגש אל ליברמן, במה שנראה כמו נשיקה על לחיו.
ב-2005 הצטרף ליברמן ל"כנופיית הארבעה-עשר" שמורכבת משבעה סנאטורים רפובליקנים ושבעה דמוקרטיים שמצד אחד מנעו פיליבסטרים באישורים על מינוי שופטים פדרליים על ידי הנשיא, ומצד שני מנעו את היוזמה לשינוי כללי הסנאט כך שיימנעו פיליבסטר. באותה שנה גם שקל את האפשרות לתמוך ביוזמה של בוש להפרטה חלקית של הביטוח הלאומי.
ביוגרפיה > הבחירות לסנאט ב-2006

עמדותיו המרכזיות, ובייחוד תמיכתו הכמעט בלתי מסויגת במדיניות בוש בעיראק, גרמו לרבים מחברי המפלגה הדמוקרטית בארצות הברית, ובייחוד אנשי הקהילות שנוצרו מסביב לבלוגוספרה הפוליטית הליברלית, לנטור לו טינה. כתוצאה מכך הפכה ההתמודדות שלו בבחירות המקדימות למועמדות המפלגה הדמוקרטית למושב בסנאט, מאירוע מקומי זניח ובעל חשיבות כמעט רק פורמלית, להתמודדות אמיתית, בעלת פרופיל כלל לאומי. מול ליברמן התייצב נד למונט, איש עסקים אמיד, ממשפחה עשירה. עמדתו של למונט בנושא מלחמת עיראק, הקוראת לנסיגה מהירה, והרצון להעניש את ליברמן על התייצבותו לצד בוש בנושא, הפכו את למונט ליקיר של האגף השמאלי במפלגה הדמוקרטית, והביאה לו תרומות ותמיכה מאזרחים בכל רחבי ארצות הברית. ההתמודדות זכתה לסיקור ארצי, ונתפשה על ידי פרשנים כ"מאבק על נשמתה של המפלגה הדמוקרטית", בין הממסד הישן שלה, והאגף המתון, לבין האגף היותר רדיקלי, ואנשי הבלוגים הפוליטיים הליברליים.
בבחירות המקדימות שהתקיימו ב-8 באוגוסט, ושזכו לאחוז השתתפות גבוה מהמקובל, הפסיד ליברמן כשזכה רק ל-48% מקולות המצביעים, לעומת 52% ליריבו - הפסד נדיר בפוליטיקה האמריקנית של סנטור מכהן בבחירות פנימיות. עוד לפני הבחירות המקדימות הודיע ליברמן שאם הוא יפסיד בהן, הוא ימשיך בהתמודדות בבחירות הכלליות כמועמד עצמאי. המוסדות הארציים של המפלגה הרפובליקנית הודיעו שלא ייתמכו במועמד הרשמי שלהם, וכך ליברמן זכה ברוב קולות המצביעים הרפובליקנים. בבחירות הכלליות שהתקיימו ב-7 בנובמבר הוא ניצח גם בקרב העצמאים, אבל זכה רק בכשליש מקולות המצביעים הדמוקרטים, כך שבסופו של דבר הוא ניצח עם 50% אחוז מקולות כלל המצביעים לעומת 40% ללמונט ו-10% למועמד הרפובליקני.
במושב הסנאט ליברמן היה אחד משני סנאטורים עצמאיים (הוא הגדיר את השתייכותו המפלגתית כ"דמוקרט עצמאי", וכך גם מופיע באתר הרשמי של הסנאט), אולם הוא שיתף פעולה עם המפלגה הדמוקרטית, ועמד מטעמה בראשות הוועדה לביטחון פנים ועניינים ממשלתיים, בה הוא היה הנציג הבכיר של המפלגה במושב הסנאט הקודם, ובתמורה התחייב ליברמן להצבעה בהתאם לעמדת המפלגה בעניינים פרוצדורליים. בענייני פנים היה ליברמן מתייצב תמיד לצד הסיעה הדמוקרטית, בצל תמיכתו בהפלות וזכויות להט"ב.
בבחירות לנשיאות ארצות הברית ב-2008 הכריז ליברמן על תמיכה בסנאטור הרפובליקני ג'ון מקיין, על רקע הסכמתם בנושא מלחמת עיראק ובמיוחד בתגבור הכוחות האמריקנים במדינה. הוא תמך בו עוד בשלב הבחירות המקדימות של המפלגה הרפובליקנית, הרבה להופיע באירועי בחירות של מקיין, ואף נשא את אחד הנאומים המרכזיים בוועידת המפלגה הרפובליקנית בו שיבח את מקיין והמועמדת לסגנות שרה פיילין וקרא להצביע עבורם. הוא בעצמו הוזכר כאחד המועמדים המובילים להיות המועמד הרפובליקני לסגנות הנשיא, ודווח אף כי מקיין רצה לבחור בו להיות שותפו למרוץ, אך נאלץ לוותר על כוונתו מחשש למרד בקרב צירי המפלגה הרפובליקנית כנגד מועמד שלא שותף לעמדות הימין הדתי בנושאים כמו הפלות.
ב-19 בינואר 2011 נודע כי בעקבות הירידה בפופולריות שלו, ליברמן החליט כי יפרוש ולא יתמודד שוב על מקומו בסנאט בבחירות 2012. את מושבו בסנאט תפס הדמוקרט כריס מרפי.
בשנת 2015 הוא מונה ליו"ר האיחוד נגד איראן הגרעינית.
ביוגרפיה > חיים אישיים

את אשתו הראשונה, בטי, הכיר ליברמן בוושינגטון ב-1963, כשהיה מתמחה בקיץ במשרדו של הסנאטור אברהם ריביקוף, ונולדו לו ממנה שני ילדים, רבקה ומט. ב-1981 הם התגרשו. על פי דבריו, נישואיהם נכשלו בשל כמה סיבות, ביניהן זה שהוא הפך ליותר דתי, והמכשולים שהקריירה הפוליטית הערימה על יחסיהם.
ב-1982 הוא הכיר את אשתו השנייה, הדסה, ולהם בת משותפת, חנה-רחל. הדסה היא בת לניצולי שואה מצ'כוסלובקיה, ואביה היה שם רב. בנוסף לביתם המשותפת יש לה בן מנישואיה הראשונים עם הרב הקונסרבטיבי גורדון טאקר.
ביוגרפיה > דתו

ליברמן השתייך לזרם האורתודוקסי, אם כי לאגף היותר מודרני שלו. על אף שמראש הוא בא מבית יהודי מאמין, עם השנים הוא נעשה מקפיד אף יותר במצוות, במיוחד בהשפעת אשתו השנייה, הדסה.
בדרך כלל הוא לא עסק בפעילויות פוליטיות בשבתות ובחגים, ובייחוד לא בתעמולת בחירות. הוא כמעט שלא השתתף בהצבעות ובדיונים בסנאט בשבתות וחגים, ואם היה צורך, הוא הלך ברגל כדי להגיע להצבעות. עם זאת, כשכיהן בתפקיד התובע הכללי בקונטיקט, הוא נהג לענות לטלפון בשבתות בנוגע להחלטות דחופות, והוא גם היה חותם על מסמכים דחופים בשבת. הוא הצהיר שגם בתור נשיא או סגן נשיא הוא היה נוהג כך במידת הצורך. ספרו "זמן שבת" (במקור: The Gift Of Rest) יצא לאור בעברית בהוצאת מגיד.
בשנת 2008 נדחתה ההצבעה ההיסטורית על תוכנית הייצוב הכלכלית (TARP) לשעת ערב מאוחרת, על מנת שליברמן יוכל להשתתף בה. ההצבעה תוכננה לראש השנה ונדחתה למוצאי החג.
לקריאה נוספת

ג'ו ליברמן (יחד עם דוד קלינגהופר), זמן שבת, (תרגום לעברית של ספרו: The Gift Of Rest), הוצאת מגיד, תשפ"ב
נדב רט, ‏מהקפה לתפילות: ספר הלל ואהבה לשבת, בעיתון מקור ראשון, 28 בפברואר 2022
הערות שוליים

↑  כתבה בוושינגטון פוסט
↑  Our Troops Must Stay, מאמר של ג'ו ליברמן בוול סטריט ג'ורנל
↑  Bush gives Lieberman the kiss of death?, וידאו בגוגל-וידאו
↑  Lieberman to run regardless of primary results, באתר CNN
↑  תוצאות הבחירות לסנאט 2006 בקונטיקט, באתר CNN
↑  מתוך הביוגרפיה של ג'ו ליברמן, באתר הסנאט
↑  How Palin Came to the Top of the List, באתר ABC News
↑  יצחק בן-חורין, סוף עידן: הסנאטור היהודי ליברמן החליט לפרוש, באתר ynet, 19 בינואר 2011
↑  Walking The Walk, באתר CNN
| --- | --- |
בקרת זהויות :  NLI: 987007264684505171  PLWABN: 9810608832205606  BIBSYS: 1012310  CiNii: DA01794475  GND: 12317970X  ISNI: 0000 0001 1449 3537  LCCN: n85290003  NARA: 10568690  NKC: jo20241221365  NTA: 130629650  RERO: 02-A003520222  SNAC: w67q9rjx  SUDOC: 081127022  US Congress: L000304  VIAF: 79477216   WorldCat (עם VIAF): 79477216
ערב המבול

| --- | --- |

 מידע כללי
 צייר:  ג'ון מרטין 
 תאריך יצירה:  1840 
 טכניקה וחומרים:  קנבס, צבע שמן 
 ממדים בס"מ
 רוחב:  218.5 ס״מ 
 גובה:  144.3 ס״מ 
 נתונים על היצירה
 מספר יצירה:  RCIN 407176 (האוסף המלכותי) 
 
ערב המבול (באנגלית: The Eve of the Deluge) הוא ציור מאת האמן הבריטי ג'ון מרטין, משנת 1840 המתאר סצנה מקראית מספר בראשית.
תיאור היצירה

בציור מופיעה דמותו של מתושלח שוכב על גבעה מוגבהת, מוקף במשפחתו של נח. מתושלח מנחה את נח לפתוח מגילה נבואית, אשר על פי מיקומם של השמש, הירח והשביט בשמיים, מבשרת על המבול הקטסטרופלי הקרב. האווירה הדרמטית מועצמת על ידי עורבים המרחפים מעל, בעוד שבאופק נראים חוגגים טרום-מבוליים הרוקדים, מבלי להיות מודעים לאסון המתקרב. מרטין עסק בנושא זה גם קודם לכן, כאשר יצר תחריט קטן שלו כדי ללוות את ספרו של ג'ון גלט (אנ') "The Ouranoulogos or The Celestial Vision".
רקע אמנותי והיסטורי

ג'ון מרטין נולד בניוקאסל על הטיין והחל את דרכו כצייר הרלדיקה עבור בונה מרכבות. בהמשך עבר ללונדון, שם ביסס קריירה מצליחה כצייר, מאייר, חרט ומהנדס. יצירותיו זכו להערכה רבה, והוא הציג לראשונה באקדמיה המלכותית לאמנויות בתחילת המאה התשע עשרה. עד התקופה שבה יצר את הציור, היה מרטין בעל מוניטין מבוסס ונהנה מפופולריות רבה בקרב הציבור.
קשר לבתי המלוכה של הממלכה המאוחדת ובלגיה

הנסיך אלברט, בעלה של המלכה ויקטוריה, התוודע ככל הנראה ליצירותיו של מרטין בהשפעת דודו, לאופולד הראשון, מלך הבלגים. במהלך נישואיו הקצרים לנסיכה שארלוט, העסיק לאופולד את מרטין כ"צייר נופים היסטוריים". הקשר בין השניים נמשך גם לאחר שליאופולד הוכתר למלך בלגיה, אז רכש הממשל הבלגי אחת מיצירותיו של מרטין, והאמן התקבל כחבר באקדמיה הבלגית ואף קיבל את אות מסדר לאופולד. הנסיך אלברט ביקר לראשונה בסטודיו של מרטין לפני נישואיו למלכה ויקטוריה, ושב לשם פעמים נוספות לאחר שהתיישב באנגליה. בנו של האמן, לאופולד מרטין, סיפר כי אביו העריך את בקיאותו האמנותית של הנסיך, שהתבלט כבעל ידע נרחב והבנה עמוקה בתחום האמנות.
הטרילוגיה המקראית של מרטין

במהלך אחד מביקוריו של אלברט בסטודיו של מרטין, העלה הנסיך את הרעיון שהציור המבול, המתאר את המבול עצמו, יהיה חלק מטרילוגיה שלמה שתתאר את סיפור המבול. כך נוצרו שלושה ציורים: הראשון, "ערב המבול", מתאר את הרגעים שקדמו לאסון, השני, "המבול", מציג את רגעי המבול עצמו, והשלישי, "שוך המים", מתאר את שוך מי המבול. הציור הראשון בסדרה, ערב המבול, נתלה בתחילה בחדר ההלבשה של הנסיך אלברט בארמון בקינגהאם. בהמשך הופק ממנו תחריט, שהוקדש לנסיך.
מאפיינים אמנותיים ורקע אינלקטואלי

הציור משקף את הנטייה הרומנטית להביע את הנשגב. מרטין נודע בגישתו הדמיונית ובשימושו בפרספקטיבות דרמטיות כדי להדגיש את אפסות האדם אל מול עוצמתו של הטבע. ייתכן כי הושפע מצפייה בשביט הגדול שהופיע בראשית המאה התשע עשרה ומהופעתו המחודשת של שביט היילי במחצית הראשונה של אותה מאה. העיסוק במבול היה נושא שנוי במחלוקת בתקופה זו, שכן גילויים מדעיים בגאולוגיה ובפלאונטולוגיה הצביעו על כך שכדור הארץ עתיק יותר מהתיארוך המקראי המסורתי. מרטין פרסם חוברת קצרה שליוותה את שלושת ציוריו בנושא המבול, ובה ציטט מקורות ספרותיים אזוטריים והביא קטעים מהפואמה "Heaven and Earth" מאת לורד ביירון.
רכישה ושימור

הציור ערב המבול נרכש על ידי הנסיך אלברט בראשית שנות הארבעים של המאה התשע עשרה, תמורת סכום משמעותי. בהמשך תועד כחלק מאוסף יצירות האמנות שהוצגו בחדר ההלבשה של הנסיךבארמון בקינגהאם.
הערות שוליים

1 2 3 4 5 6  John Martin (1789-1854) - The Eve of the Deluge, www.rct.uk (באנגלית)
It's Not Easy to Write a Love Song

| --- | --- |

 סינגל בביצוע דוטר
 יצא לאור:  2 במרץ 2024
 שפה:  אנגלית
 אורך:  3:01
 חברת תקליטים:  סוני מיוזיק
 כתיבה:  דינו מדנהודיץ, יוהאנה מריה יאנסון
"It's Not Easy to Write a Love Song" (בתרגום חופשי לעברית: "זה לא קל לכתוב שיר אהבה") הוא סינגל שהוקלט על ידי הזמרת השוודית דוטר. הוא יצא לאור ב-2 במרץ 2024 בהוצאת חברת התקליטים סוני מיוזיק, כסינגל שלא מתוך אלבום אולפן.
השיר הגיע למקום התשיעי במצעד הסינגלים השוודי, "סוורייטופליסטן".
רקע וכתיבה

השיר נכתב על ידי המבצעת עם דינו מדנהודיץ. בסמוך לצאתו עלה השיר לרשת הזרמת המדיה ספוטיפיי, שם הצליח לצבור כשמונה מיליון השמעות.
ב-1 בדצמבר 2023 אישר תאגיד השידור השוודי כי דוטר עתידה להשתתף בקדם הארצי לאירוויזיון, מלודיפסטיבלן, עם השיר "It's Not Easy to Write a Love Song".‏ היא התחרתה במקצה הרביעי, שנערך ב-24 בפברואר 2024 באסקילסטונה. בסיום סבב ההצבעה הראשון דורגה במקום השני, והעפילה לשלב הגמר. בשלב הגמר סיים במקום ה-12 והאחרון עם 34 נקודות.
וידאו קליפ

לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של דוטר קטע אודיו רשמי שלו. נכון למרץ 2025 עומד מונה הצפיות של הקליפ על כ-252 אלף צפיות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  שוודיה | סוורייטופליסטן | 9 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 2 במרץ 2024 | הזרמת מוזיקה • הורדה דיגיטלית | סוני מיוזיק |  |
הערות שוליים

↑  It's Not Easy to Write a Love Song, ספוטיפיי
↑  Van Waarden, Franciska (2023-11-01). "Sweden: Melodifestivalen 2024 Participants Revealed on December 1st". Eurovoix (באנגלית בריטית). נבדק ב-2023-11-01.
↑  "The 30 artists competing in Sweden's Melodifestivalen 2024". Eurovision.tv. European Broadcasting Union (EBU). 2023-12-01. נבדק ב-2023-12-01.
↑  "Melodifestivalen 2024 - Deltävling 4: Eskilstuna". Mellopedia (בשוודית). SVT. נבדק ב-2024-02-03.
↑  "Melodifestivalen 2024 - Final: Stockholm". Mellopedia (בשוודית). SVT. נבדק ב-2024-02-03.
↑   It's Not Easy to Write a Love Song, סרטון  באתר יוטיוב
↑  "Veckolista Singlar, vecka 11". Sverigetopplistan. נבדק ב-15 במרץ 2024. {{cite web}}:  (עזרה)
↑  It's Not Easy to Write a Love Song - Single, אפל מיוזיק
| --- | --- |
בקרת זהויות :  MusicBrainz work: 36e6a1c6-4b34-4ea7-bbbf-c4e3bd886844
אולימפיאדת הנוער נאנג'ינג (2014)

| --- | --- |

 עיר מארחת:  נאנג'ינג, הרפובליקה העממית של סין
 מדינות משתתפות:  203
 ספורטאים משתתפים:  3,579
 תחרויות:  222 ב-28 ענפי ספורט
 טקס הפתיחה:  16 באוגוסט 2014
 טקס הנעילה:  28 באוגוסט 2014
 נפתח רשמית על ידי:  הנשיא שי ג'ינפינג
 השביע את המשתתפים:  פאן ג'נדונג
 השביע את השופטים:  ג'ואו צ'יוז'ווי
 הדליק את הלפיד האולימפי:  צ'ן ז'וולין
 האצטדיון הראשי:  מרכז הספורט האולימפי נאנג'ינג
 הערים שהתמודדו על האירוח:  פולין פוזנן
 → אולימפיאדת הנוער סינגפור (2010) אולימפיאדת הנוער בואנוס איירס (2018) ← 
אולימפיאדת הנוער נאנג'ינג (2014) היא אולימפיאדת הנוער השנייה במתכונת של במשחקי הקיץ האולימפיים לנוער. האולימפיאדה היא אירוע ספורט רב-ענפי לנוער בגילאים 14–18 ברוח המשחקים האולימפיים. המשחקים נפתחו רשמית ב-16 באוגוסט 2014 וננעלו ב-28 באוגוסט. באולימפיאדה השתתפו 3,579 ספורטאים מ-203 מדינות שהתחרו ב-222 אירועים ב-28 ענפי ספורט שונים.
נאנג'ינג נבחרה כעיר המארחת לאחר שהביסה את פוזנן ב-10 בפברואר 2010 בכנס ה-122 של הוועד האולימפי הבינלאומי בוונקובר. הוועדה המארגנת של אולימפיאדת הנוער בנאנג'ינג (NYOGOC) הכינה 27 מתקני תחרות ו-8 מתקני אימונים. מרכז הספורט האולימפי נאנג'ינג אירח את טקסי הפתיחה והנעילה. קמע המשחקים הייתה לֶלֶה, דמות המורכבת מחלוקי נחל בצבעי הקשת, ומוטו המשחקים היה "שתף את המשחקים - שתפו את חלומותינו".
המכרז

עשרה ערים הביעו עניין באירוח המשחקים, כאשר רק שלושה מהן הגישו לבסוף הצעה והוגדרו כמועמדות: נאנג'ינג (סין), פוזנן (פולין) וגוודלחרה (מקסיקו). ב-22 בינואר 2010, גוודלחרה הסירה את הצעתה באופן רשמי ופרשה מהמכרז. ב-10 בפברואר 2010 בכנס ה-122 של הוועד האולימפי בוונקובר נבחרה נאנג'ינג כעיר המארחת לאחר שזכתה בהצבעה 47-42.
| תוצאות המכרז לאירוח משחקי הקיץ האולימפיים לנוער 2014> עיר | תוצאות המכרז לאירוח משחקי הקיץ האולימפיים לנוער 2014> ארץ | תוצאות המכרז לאירוח משחקי הקיץ האולימפיים לנוער 2014> הצבעות | תוצאות המכרז לאירוח משחקי הקיץ האולימפיים לנוער 2014>  | תוצאות המכרז לאירוח משחקי הקיץ האולימפיים לנוער 2014>  | תוצאות המכרז לאירוח משחקי הקיץ האולימפיים לנוער 2014>  |
| --- | --- | --- | --- | --- | --- |
|  נאנג'ינג | הרפובליקה העממית של סין הרפובליקה העממית של סין | 47 |  |  |  |
| פוזנן | פולין פולין | 42 |  |  |  |
ארגון > מתקנים

כל המתקנים ממוקמים בארבעה אזורים בתוך נאנג'ינג, מרביתם קיימים, והוועדה המארגנת נדרשה לבנות מתקן אחד חדש להוקי שדה ועוד 3 מתקנים זמניים לאופני כביש, שיט וטריאתלון. מרכז הספורט האולימפי נאנג'ינג אירח את טקסי הפתיחה והנעילה.
| אזור | מתקן | תמונה | ענפי ספורט |
| --- | --- | --- | --- |
| גוּלוֹאוּ | אולם התעמלות לונגג'יאנג |  | ג'ודו, היאבקות |
| גוּלוֹאוּ | מרכז הספורט ווטאישאן |  | טניס שולחן, כדורגל, כדורסל |
| גְ'יָאנְגְנִינְג | מחנה אימוני ספורט פאנגשאן |  | קליעה, קשתות |
| גְ'יָאנְגְנִינְג | מרכז הספורט ג'יאנגנינג |  | כדורגל, כדוריד |
| גְ'יָאנְגְנִינְג | אגם ג'יניו |  | שיט |
| גְ'ייֵן-יֵה | מרכז הכנסים הבינלאומי נאנג'ינג |  | אגרוף, הרמת משקולות, טאקוונדו, סיף, קרב חמש מודרני |
| גְ'ייֵן-יֵה | מרכז הספורט האולימפי נאנג'ינג |  | אתלטיקה, התעמלות, קפיצה למים, קרב חמש מודרני, שחייה |
| פּוּקוֹאוּ | פארק היער הלאומי לאושאן |  | אופניים |
| פּוּקוֹאוּ | פארק ספורט אולימפי לנוער |  | אופניים, הוקי שדה, כדורעף חופים, רוגבי שביעיות |
| שׂוֵ'אנְווּ | מוסד ספורט נאנג'ינג |  | בדמינטון, טניס |
| שׂוֵ'אנְווּ | מרכז התערוכות הבינלאומי נאנג'ינג |  | רכיבה |
| שׂוֵ'אנְווּ | אגם שו'אנוו |  | טריאתלון, חתירה, קאנו/קיאק |
| שׂוֵ'אנְווּ | מועדון הגולף הבינלאומי ג'ונגשאן |  | גולף |
מרוץ הלפיד

הלפיד האולימפי עוצב על ידי חברת "ואטי". הלפיד מכונה "שער האושר" מכיוון שמבנה דמוי שער העיר של נאנג'ינג נמצא בחלק העליון של הלפיד. הצבע הכחול של הלפיד מייצג את השלווה של נאנג'ינג. נהר יאנגצה הזורם ליד נאנג'ינג מיוצג בפסים המופיעים על גבי הידית של הלפיד. הלפיד יוכל לעמוד בפני רוחות במהירות של 11 מטר לשנייה, גשמים של 50 מילימטר לשעה, להגיע עד לגובה של 4.5 קילומטר ומגוון טמפרטורה בין מינוס 15 מעלות צלזיוס ל-45 מעלות. בעקבות המסורת האולימפית, טקס הדלקת הלפיד נערך ב-30 באפריל 2014 באתונה, יוון באצטדיון פאנאתינאיקו שבו נערכו המשחקים האולימפיים הראשונים. ארבעה ספורטאים צעירים מיוון וסין העבירו את הלפיד ביניהם כבמירוץ שליחים.
מרוץ הלפיד חולק לשני חלקים. החלק הראשון היה מרוץ דיגיטלי שבו אנשים שהורידו יישום ייעודי שפותח עבור המשחקים השתתפו במירוץ הלפיד באמצעות אופציה ביישום בשם "תן לי אש". המשתתפים יכלו להעביר את הלהבה האולימפית לחבריהם על ידי נגיעת הפלאפונים אחד בשני. המירוץ הווירטואלי ביקר ב-258 מקומות שונים ב-204 המדינות המשתתפות במשך 98 יום. החלק השני של המירוץ היה מרוץ פיזי של הלפיד בנאנג'ינג בין 104 נושא לפיד במשך עשרה ימים.
המשחקים > ענפי הספורט

במשחקי הקיץ האולימפיים לנוער ב-2014 נערכו 222 תחרויות ב-28 ענפי ספורט שונים המחולקים ל-30 דסיפלינות שונות בהשתתפות 3,579 ספורטאים בני 14 עד 18. מאפיין ייחודי של המשחקים הוא קיום תחרויות של קבוצות מעורבות המורכבות מספורטאים ממדינות שונות. במהלך המשחקים התקיימו 8 תחרויות שהורכבו אך ורק מנבחרות מעורבות. לראשונה, במשחקי הקיץ האולימפיים לנוער התחרו בגולף ורוגבי שביעיות. בנוסף, כדורעף החופים החליף את כדורעף האולמות ונערכו מספר שינויים בחלק מהענפים ובחלקם נוספו תחרויות חדשות.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   אופניים (3)   אגרוף (13)   אתלטיקה (37)   בדמינטון (3)   ג'ודו (9)   גולף (3)   הוקי שדה (2) |   היאבקות (14)   הרמת משקולות (11)  התעמלות  התעמלות אמנותית (2)   התעמלות מכשירים (12)   טרמפולינה (2)   חתירה (4) |   טאקוונדו (10)   טניס (5)   טניס שולחן (3)   טריאתלון (3)   כדורגל (2)   כדוריד (2)   כדורסל (4) |   כדורעף חופים (2)   סיף (7)  ספורט בריכה  קפיצה למים (5)   שחייה (36)   קאנו/קיאק (8)   קליעה (6) |   קרב חמש מודרני (3)   קשתות (3)   רוגבי שביעיות (2)   רכיבה (2)   שיט (4) |  |  |  |
המשחקים > מופעי ראווה

במשחקים נערכו מופעי ראווה בארבעה ענפי ספורט.
טיפוס
החלקה מהירה על גלגיליות להב
סקייטבורדינג
וו-שו
המשחקים > לוח זמנים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ● | טקס הפתיחה | ● | תחרות | ● | גמרים | ● | טקס הנעילה |
| אוגוסט | אוגוסט | 14 ה' | 15 ו' | 16 ש' | 17 א' | 18 ב' | 19 ג' | 20 ד' | 21 ה' | 22 ו' | 23 ש' | 24 א' | 25 ב' | 26 ג' | 27 ד' | 28 ה' | גמרים |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  טקסים |  טקסים |  |  | ● |  |  |  |  |  |  |  |  |  |  |  | ● |  |
| ספורט בריכה   |  קפיצה למים |  |  |  |  |  |  |  |  |  | 1 | 1 | 1 | 1 | 1 |  | 5 |
| ספורט בריכה   |  שחייה |  |  |  | 3 | 8 | 5 | 7 | 4 | 9 |  |  |  |  |  |  | 36 |
|  קשתות |  קשתות |  |  |  |  |  |  |  |  | ● | ● | 1 | 1 | 1 |  |  | 3 |
|  אתלטיקה |  אתלטיקה |  |  |  |  |  |  | ● | ● | ● | 13 | 12 | 11 | 1 |  |  | 37 |
|  בדמינטון |  בדמינטון |  |  |  | ● | ● | ● | ● | ● | 3 |  |  |  |  |  |  | 3 |
|  כדורסל |  כדורסל |  |  |  |  | ● | ● | ● | 2 | ● | ● | ● | ● | 2 |  |  | 4 |
|  כדורעף חופים |  כדורעף חופים |  |  |  | ● | ● | ● |  | ● | ● |  | ● | ● | 1 | 1 |  | 2 |
|  אגרוף |  אגרוף |  |  |  |  |  |  |  |  |  | ● | ● | ● | 3 | 10 |  | 13 |
|  קאנו/קיאק |  קאנו/קיאק |  |  |  |  |  |  |  |  |  | ● | 4 |  | ● | 4 |  | 8 |
|  אופניים |  אופניים |  |  |  | ● | ● | ● | ● |  | 2 |  | 1 |  |  |  |  | 3 |
|  רכיבה |  רכיבה |  |  |  |  |  | ● | 1 | ● | ● | ● | 1 |  |  |  |  | 2 |
|  סיף |  סיף |  |  |  | 2 | 2 | 2 | 1 |  |  |  |  |  |  |  |  | 7 |
|  הוקי שדה |  הוקי שדה |  |  |  | ● | ● | ● | ● | ● |  | ● | ● | ● | 1 | 1 |  | 2 |
|  כדורגל |  כדורגל | ● | ● |  | ● | ● |  | ● | ● |  | ● | ● | ● | 1 | 1 |  | 2 |
|  גולף |  גולף |  |  |  |  |  | ● | ● | 2 |  |  | ● | ● | 1 |  |  | 3 |
| התעמלות  |  מכשירים |  |  |  | ● | ● | 1 | 1 |  |  | 5 | 5 |  |  |  |  | 12 |
| התעמלות  |  אומנותית |  |  |  |  |  |  |  |  |  |  |  |  | ● | 2 |  | 2 |
| התעמלות  |  טרמפולינה |  |  |  |  |  |  |  | 1 | 1 |  |  |  |  |  |  | 2 |
|  כדוריד |  כדוריד |  |  |  |  |  |  | ● | ● | ● |  | ● | 2 |  |  |  | 2 |
|  ג'ודו |  ג'ודו |  |  |  | 3 | 3 | 2 |  | 1 |  |  |  |  |  |  |  | 9 |
|  קרב חמש מודרני |  קרב חמש מודרני |  |  |  |  |  |  |  |  | ● | 1 | 1 |  | 1 |  |  | 3 |
|  חתירה |  חתירה |  |  |  | ● | ● | ● | 4 |  |  |  |  |  |  |  |  | 4 |
|  רוגבי שביעיות |  רוגבי שביעיות |  |  |  | ● | ● | ● | 2 |  |  |  |  |  |  |  |  | 2 |
|  שיט |  שיט |  |  |  |  | ● | ● | ● |  | ● | 4 |  |  |  |  |  | 4 |
|  קליעה |  קליעה |  |  |  | 1 | 1 | 1 | 1 | 1 | 1 |  |  |  |  |  |  | 6 |
|  טניס שולחן |  טניס שולחן |  |  |  | ● | ● | ● | 2 | ● | ● | 1 |  |  |  |  |  | 3 |
|  טאקוונדו |  טאקוונדו |  |  |  | 2 | 2 | 2 | 2 | 2 |  |  |  |  |  |  |  | 10 |
|  טניס |  טניס |  |  |  | ● | ● | ● | ● | ● | ● | 2 | 3 |  |  |  |  | 5 |
|  טריאתלון |  טריאתלון |  |  |  | 1 | 1 |  |  | 1 |  |  |  |  |  |  |  | 3 |
|  הרמת משקולות |  הרמת משקולות |  |  |  | 2 | 2 | 2 |  | 2 | 2 | 1 |  |  |  |  |  | 11 |
|  היאבקות |  היאבקות |  |  |  |  |  |  |  |  |  |  |  | 5 | 4 | 5 |  | 14 |
| סה"כ גמרים ביום | סה"כ גמרים ביום |  |  |  | 14 | 19 | 15 | 21 | 16 | 18 | 28 | 29 | 20 | 17 | 25 |  | 222 |
המשחקים > טבלת המדליות

הוועדה המארגנת של משחקי אולימפיאדת הנוער בנאנג'ינג (NYOGOC) לא קימה רישום של טבלת מדליות רשמית. באולימפיאדה הוענקו סך הכל 684 מדליות ב-222 אירועים. המדליות של הקבוצות המעורבות שהורכבו מספורטאים ממדינות לאום שונות רשומות בטבלה כמדליות שהוענקו ל"נבחרת לאומים מעורבת" ואינה מדורגת בטבלה.
מדינה מארחת (הרפובליקה העממית של סין)
| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  סין | 38 | 13 | 14 | 65 |
| 2 |  רוסיה | 27 | 19 | 11 | 57 |
| — | הוועד האולימפי הבינלאומי נבחרת לאומים מעורבת | 13 | 12 | 14 | 39 |
| 3 |  ארצות הברית | 10 | 5 | 7 | 22 |
| 4 |  צרפת | 8 | 3 | 9 | 20 |
| 5 |  יפן | 7 | 9 | 5 | 21 |
| 6 |  אוקראינה | 7 | 8 | 8 | 23 |
| 7 |  איטליה | 7 | 8 | 6 | 21 |
| 8 |  הונגריה | 6 | 6 | 11 | 23 |
| 9 |  ברזיל | 6 | 6 | 1 | 13 |
| 10 |  אזרבייג'ן | 5 | 6 | 1 | 12 |
| - |  ישראל | 0 | 0 | 0 | 0 |
המשחקים > המדינות המשתתפות

203 מתוך 204 מדינות התחרו במשחקים. סיירה לאון וניגריה תכננו להשתתף, אך ב-13 באוגוסט 2014 שתי המדינות פרשו מהמשחקים בלחץ הרשויות הסיניות בניסיון למנוע מווירוס האבולה שהתפרץ במערב אפריקה להיכנס למדינה. ב-15 באוגוסט 2014 ליבריה גם פרשה מהמשחקים יחד עם שני ספורטאים מגינאה בשל האיסור מצד הוועד האולימפי הבינלאומי עקב החשש כי מהות ענף הספורט בהם הספורטאים משתתפים, ג'ודו ושחייה, יכולים להוות סיכון לספורטאים אחרים. הספורטאים מדרום סודאן מתחרים תחת הדגל האולימפי מכיוון שאין לדרום סודאן ועד אולימפי לאומי.
תוכנית התרבות והחינוך (CEP)

אולימפיאדת הנוער משלבת תוכניות תרבות וחינוך, המציעות מגוון של פעילויות תרבותיות וחינוכיות לצעירים. התוכנית כוללת ניסיון להעביר תוכנית חינוכית המבוסס על ערכים אולימפיים על מנת לקדם אורח חיים בריא ולאפשר לספורטאים הצעירים להפוך לאנשים בעלי "רוח ספורטיבית אמיתיות". התוכנית כוללת הנחיה מצד ספורטאים מפורסמים ומומחים בינלאומיים של הספורטאים הצעירים. התוכנית משלבת "מסורות אולימפיות (כגון מרוץ הלפיד) עם תרבויות מגוונות כדי להפיץ את הרוח האולימפית".
תוכנית התרבות והחינוך (CEP) > ספורטאים בוגרים כמודל לחיקוי

ב-17 במרץ 2014, נבחרו 37 ספורטאים מ-28 ענפי הספורט המשתתפים באולימפיאדה על ידי הוועד האולימפי הבינלאומי להיות מודל לחיקוי באולימפיאדת הנוער בנאנג'ינג. הספורטאים יציעו תמיכה וייעוץ לספורטאים הצעירים המשתתפים באולימפיאדה. בתור מודל לחיקוי הספורטאים הבוגרים ייקחו חלק בפעילויות וסדנאות על אורח חיים בריא, אחריות חברתית ואולימפיזם. בנוסף, הם גם ישתתפו בשיחות לא רשמיות המכונות "לשוחח עם אלופים". בחודש אפריל נבחרו סימון פארינה ופטריק מרפי להיות מודל לחיקוי ובכך מספרם גדל ל-39.